 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ባህላዊ መድሃኒት ፕረዚደንት ማዳጋስካር ዝርግሐ ኮቪድ-19 ደው ከብል ኣይከኣለን 14 ነሓሰ 2020 ምንጪ ስእሊ, AFP ፕረዚደንት ማዳጋስካር ኣንድሬ ራጆሊና ከፋልጦ ዝጸንሐ መድሃኒት ኮሮናቫይረስ ንለበዳ እቲ ቫይረስ ደው ከብሎ ከምዘይከኣለን ሆስፒታላት በቲ ቫይረስ ብዝተለኸፉ ሰባት ኣዕለቅሊቐን ከምዘለዋን ተገሊጹ ውድብ ጥዕና ዓለም ፈዋስነቶም ዘይተረጋገጹ መድሓኒታት ኣብ ረብሓ ከይውዕሉ እኳ እንተኣጠንቀቐ ፕረዚደንት ማዳጋስካር ግን ንኮሮናቫይረስ ይፍውስ እዩ ዝበሎ ባህላዊ ፈሳሲ ከፋልጥ ጸኒሑ እዩ ኣብታ ኣብ ዝሓለፈ ወርሒ ብዝሒ ብኮሮናቫይረስ ዝተትሓዙ ሰባት ብኣርባዕተ ዕጽፊ ዝወሰኸላ ኣብ ውቅያኖስ ህንዲ እትርከብ ደሴት ቁጽሪ መልከፍቲ 13 ሽሕ ዝበጸሐ ኮይኑ 162 ሰባት ድማ በቲ ቫይረስ ሞይቶም ኣለዉ እቲ ቫይረስ ካብ 22 ግዝኣታት እታ ሃገር ኣብተን 21 ዝተረኸበ ኮይኑ ፕረዚደንት ኣንድሬ ራጆሊና ግን ሐዚ እውን እቲ መድሓኒት ፈዋሲ ከም ዝኾነ እዩ ዝገልጽ እቲ ካብ ኣርተሚስያ ዝተብሃለ መድሓኒት ዓሶ ንምሕስራሕ ዝሕግዝ ተኽልን ካልኦት ቆጽላ መጽልን ዝተሰርሐ ፈሳሲ መከላኸልን መድሓኒትን ኮሮናቫይረስ ተባሂሉ ኣብ ዕዳጋ ውዒሉ እዩ ብተወሳኺ ንዝሓለፉ ኣርባዕተ ኣዋርሕ ኣብ ኣብያተ ትምህርቲ ንቖልዑት እናተውሃበ ጸኒሑ እዩ ምንጪ ስእሊ, AFP ኣብ መፈለምታ እዚ ወርሒ ኣብ ዋና ከተማ እታ ሃር ኣንታናናሪቦ እቲ መድሓኒት ሓዊሱ ሓገዝ ሩዝ ዘይትን ሽኮርን ንድኻታትበ ሓገዝ ክገብር ዝተርኣየ እቲ ፕረዚደንት ኣብ እዋን ዕጽዋ ሰባት ኣኪቡ ዝብል ነቐፌታ ይቐርበሉ ነይሩ ንሱ ግን እቲ ለበዳ ዘብቅዕ ዓይነት ከም ዘይኮነ ብምግላጽ እቲ መድሓኒት ብነጻ ይወሃቦም ኣብ ዘሎ ከባቢታት እታ ዋና ከተማ ዝርገሐ እቲ ቫይረስ ውሑድ ከም ዝኾነ ሓቢሩ እቲ ዛጊድ ክሊኒካዊ ፈተነታት ዘይተገበረሉ መድሓኒት ናብ ብዙሓት ሃገራ ኣፍሪቃ ብነጻ ተላኢኹ እዩ ብብዙሓት ኣፍሪቃውያን ድማ ከም ምንጪ ኩርዓት ተገይሩ ይውሰድ ኣሎ ኣብ ባህላዊ መድሓኒታት መሰረት ዝገበሩ ምህዞታት ከምዘበረታትዕ ዝገልጽ ውድብ ጥዕና ዓለም ግን ኣብ ጥቕሚ ቅድሚ ምውዓሎም ፈዋስነቶም ብሳይንሳዊ መገዲ ክረገገጽ እዩ ዝደሊ ኣብ ዓለም ሕጽረት ኣፋውስ ከየጋጥም ይስጋእ ብምኽንያት ኮሮናቫይረስ ዝፈርዩ ዘለዉ ናይ ሓሶት ኣፋውስ ክታበት ኮሮናቫይረስ ብምዕቡላት ሃገራት ክጭወ ይኽእልዶ ይኸውን? 